फॉल (2022 फ़िल्म)
फॉल (अंग्रेज़ी: Fall; अर्थ: गिरना) अंग्रेज़ी भाषा की अमेरिकी फ़िल्म है। इसे स्कॉट मान द्वारा निर्देशित किया गया है। कहानी उन्होंने और जोनाथन फ्रैंक ने लिखी है। ग्रेस कैरोलिन करी, वर्जीनिया गार्डनर, मेसन गुडिंग और जेफरी डीन मॉर्गन इसमें अभिनेता हैं। यह फिल्म दो महिलाओं की कहानी है जो 2,000 फुट (610 मीटर) ऊंचे टेलीविजन प्रसारण टावर पर चढ़ जाती हैं। फिर वह उसके ऊपर ही फंस जाती हैं। इसे लायंसगेट फिल्म्स द्वारा 12 अगस्त, 2022 को संयुक्त राज्य अमेरिका में सिनेमाघरों में जारी किया गया था। यह बॉक्स ऑफिस पर सफल रही है। 30 लाख डॉलर के बजट के मुकाबले इसने दुनिया भर में 2.1 करोड़ डॉलर की कमाई की। इसे अधिकतर सकारात्मक समीक्षा मिली हैं।